Here is a page extracted from Wikipedia that may contain CSS, HTML, and a lot of unformatted text.

Title: George Bancroft (actor)
Content: Iste articlo ye sobre l'actor estausunidense George Bancroft; t'atros usos, se veiga George Bancroft.

George Bancroft, naixito de Philadelphia (Pennsilvania) o 30 de setiembre de 1882 y muerto en Santa Monica (California) o 2 d'octubre de 1956, estió un actor estausunidense, activo en o cine estausunidense dende os anyos 1920 dica primerías d'os anyos 1940.

Prencipió a suya carrera cinematografica mientres o cine mudo y poquet a poquet s'especializó en dos tipos de cintas: cintas de cine negro a on interpretaba papels de gángster y cintas de western, a on tamién hi feba papels de malo. Dende meyaus d'os anyos 1930 dixó de fer papels de protagonista ta esdevenir actor de reparto de luxo.

D'entre a suya filmografía, se puet mencionar bellas cintas, como Old Ironsides (1926, James Cruze), Underworld (1927, Josef von Sternberg), The Docks of New York (1928, Josef von Sternberg), u Thunderbolt (1929, Josef von Sternberg y William Wyler).

Premios 
George Bancroft fue nominato a un premio Oscar a o Millor Actor en 1929 por o suyo papel en a cinta Thunderbolt, de Josef von Sternberg y William Wyler. O premio estió ta l'actor Warner Baxter.

Filmografía

Vinclos externos 

 George Bancroft en IMDb.
 George Bancroft en Allmovie.
 George Bancroft en Internet Broadway Database.
 George Bancroft en Find a Grave.

Referencias 

Nominau a o Premio Oscar a o Millor Actor
Actors d'Estaus Unius
Actors de Hollywood
Naixius de Philadelphia
1882 (naixencias)
1956 (muertes)